OpenLLM-France/wikimedia huggingface dataset:
# Fokolareen mugimendua

Fokolareen mugimendua (italieraz: focolare, "sutondoa") edo Mariaren obra (latinez: Opus Mariae), bakea, eraberritze espirituala eta elkarrizketa ekumenikoa sustatzea helburu duen erakunde katolikoa da. Chiara Lubichek sortu zuen higikundea 1943an, Trenton (Italia), hiri hau Bigarren Mundu Gerrako bonbardaketak pairatzen ari zelarik.

## Erreferentziak

* ↑ Chiara Lubich Britannica Online Encyclopedia

## Kanpo estekak

* Webgune ofiziala
* Datuak: Q727837
* Multimedia: Focolare Movement / Q727837
# Foixeko barrutia

Foixeko barrutia Ariège departamenduaren barruan dagoen Frantziako barruti bat da. 50.114 biztanle ditu 2.078 kilometro koadrotan. Guztira 135 udalerri ditu. Bere hiriburua Foix da.

## Kanpo estekak

* Datuak: Q518212
# Fok Ming Shan

Fok Ming Shan (Hong Kong, 1958ko uztailaren 5a) arkularia da. Hong Kong ordezkatu zuen 1984ko Udako Olinpiar Jokoetan eta 1988ko Udako Olinpiar Jokoetan.

## Erreferentziak

* ↑ Fok Ming Shan
* ↑ Ming-Chan FOK

## Kanpo estekak

* Datuak: Q1435207
# Fokasen Zutabea

Fokasen Zutabea, Rostraren aurrean eraikia, Erromatar foroan eta Fokas enperadore bizantziarrari eskeini edo berreskainia 608ko abuztuaren 1ean, Erromatar forora gehitu zen azken lana izan zen. Korintiar ordenako zutabeak 13,6 metroko garaiera du, eusten duen haitzurdinezko idulkia kontatu gabe, eta, dirudienez II. mendean eraikia izan zen.
Zimenduak adreiluekin eginak daude, argazkian ikus daitekeen bezala, baina ez zeuden ikusgai zutabea eraikia izan zen garaian. XIX. mendean industu zen Foroaren maila Augustoren garaiko zoladura arte; horrekin, zimenduak aurkitu ziren.
Zutabearen eraikuntza motibatu zuen arrazoi zehatza, ez da ezagutzen, Fokasek, formalki eman baitzion Agriparen Panteoia Bonifazio IV.a aita santuari, Santu martiri guztiei berreskeini ziena, hauei, Erdi Aroan, Maria gehitu zitzaielarik (Santa Maria eta Martiriak). Kapitelaren gainean, zutabea koroatuz, Smaragdusek, Ravenako exarkak, Fokasen estatua bat eraiki zuen, ziuraski, han, denbora gutxi egongo zena. 610eko urrian, bizantziar enperadorea, traizioz harrapatua, torturatua eta hila izan zen, gainera, besoak eta hankak moztu zizkiotelarik. Bere estatua guztiak behera bota ziren.
Aita Santuarenganako esker on adierazpena baino gehiago, hala hartua izan baita batzuetan, estatua, ziur aski Inperioak Erromaren gainean zuen subirautzaren ikur bat zen, desagertzen ari zena, lombardiarren presioaren ondorioz. Esker on adierazpen bat ere bazen Smaragdusen aldetik, Fokasek erbesteratze luze batetik salbatu zuena, eta zorretan zegoen berarekin bere Ravenako botere posizioa berreskuratu izanagatik.
Monumentua, ondoren, birziklatua izan zen, Dioklezianori eskainitako estatua bat jartzeko. Jatorrizko idazkuna, bere aldetik, ezabatua izan zen, berria jarri ahal izateko.
Zutabeak bere tokian jarraitzen du. Bere kokapenak, isolatua eta bakarti hondakinen artean, Foroan beti erreferentzia puntu bat bihurtu du.

## Kanpo estekak

* Datuak: Q369075
* Multimedia: Column of Phocas / Q369075
# Foku-distantzia

Lente edo leiar baten foku-distantzia edo foku-luzera leiarraren zentro optikoaren eta fokuaren (edo foku-puntuaren) arteko distantzia da. Lente baten distantzia fokalaren alderantzizkoa potentzia da, eta dioptrietan neurtzen da.
Leiar positibo (konbergentea) batean foku-distantzia positiboa da, eta honela definitzen da: leiarraren zentro optikotik (izpi intzidenteak desbideratzen ez diren tokia) leiarra zeharkatzen duen ardatz optikoarekiko paralelo den izpien argi-sorta bat fokatzen den punturaino dagoen distantzia. Puntu horri foku deitzen zaio. Leiar negatibo (dibergentea) batean foku-distantzia negatiboa da, eta honela definitzen da: leiarraren zentro optikotik argi-sortaren sorburu dirudien puntu batera dagoen distantzia.
Kurbadura esferikoa duen ispilu baterako, distantzia fokala ispiluaren kurbadura-erradioaren erdia da. Foku-distantzia positiboa da ispilu konkabo (ahur) batean, eta negatiboa ispilu konbexo (ganbil) batean. Diseinu optikoan erabiltzen den zeinu-konbentzioan, ispilu konkaboak kurbadura-erradio negatiboa du.

## Leiar meheak

Airean dagoen leiar mehe batean, foku-distantzia leiarren erdigunetik lentearen foku nagusietara dagoen distantzia da. Leiar konbergente batean (lente konbexu batean esaterako), foku-distantzia positiboa da, eta puntu batean kolimatutako argi-sorta fokatuko den puntu bakarrera dagoen distantzia da. Leiar dibergente batean (lente konkabo batean esaterako), foku-luzera negatiboa da, eta leiarra zeharkatuta dibergitzeko kolimatutako sorta agertzen den punturainoko distantzia da,
Objektu baten irudi bat osatzeko leiar bat erabiltzen denean, ondoko parametroak erlazionatuta daude: objektuaren eta lentearen arteko distantzia (u); lentetik irudirako distantzia (v), eta foku-distantzia (f):
.${\frac {1}{f}}={\frac {1}{u}}+{\frac {1}{v}}$
Leiar mehe baten foku-distantzia erraz neur daiteke leiarra erabiliz, argi-iturri urrun baten irudia osatuz pantaila batean: leiarra mugitzen joan behar da irudi garbia agertu arte. Kasu horretan, 1/u bazter daiteke, eta foku-distantziaren kalkulua hauxe da:
.$f\approx v$

## Sistema optiko orokorrak

Leiar lodien kasuan, edo leiar zein ispilu bat baino gehiago dituen irudi-sistema baten kasuan (adibidez, leiar fotografiko bat edo teleskopio bat), foku-luzerari foku-distantzia eraginkorra (EFL) esaten zaio maiz, erabiltzen diren beste parametro batzuetatik bereizteko.

## Ikus, gainera

* Eremu sakontasun
* Foku
* Dioptria
* Irekidura (argazkigintza)
* Objektibo (argazkigintza)
* Optika

## Kanpo estekak

* Tresna optikoak
* Datuak: Q193540
* Multimedia: Focal length / Q193540
# Feuillanten taldea

Feuillanten taldea (frantsesez: Feuillants) Frantziako Iraultzan, jakobinoen taldea hautsi zenean sortu zen talde moderatua izan zen, monarkia konstituzional baten aldekoa.
Haien artekoak ziren La Fayette, Barnave, Duport, Lameth anaiak, Beugnot, Sieyès, Girardin, Pastoret etab. Parisko feuillants edo fraide bernardoen komentuan elkartzen ziren eta horretatik datorkie izena.
Legegintza Biltzarreko berrehundik gora diputatu sartu ziren talde horretan. Logographe eta Indicateur agerkariek ematen zuten haien jarreren berri. 1792ko abuztuaren 10eko gertakarien ondoren, erregezale konstituzionalen lekua hartu zuten errepublika burges eta liberalaren aldekoek.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2018/02/12 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.

## Kanpo estekak

* Datuak: Q509825
* Multimedia: Feuillant Club / Q509825
# Feuilla

Feuilla ( frantsesez eta ofizialki: Feuilla) Okzitaniako udalerria da. Administratiboki Aude departamenduko Frantziako udalerria da, Languedoc-Rousillon eskualdean.

## Ikus, gainera

* Aude departamenduko udalerrien zerrenda

## Kanpo estekak

* Datuak: Q632170
* Multimedia: Feuilla / Q632170
# Fidelizazio

Marketinari dagokionean, fidelizazioa bezeroak ugaldu eta atxikitzeko estrategia bat da, bezeroei produktu edo zerbitzu bera behin eta berriz kontsumitzeko pizgarriak ematen dizkiena. Bezeroak atxikitzeko modurik egokiena produktuarekin bezeroaren interesak guztiz asetzea bada ere, fidelizazio kontzeptuak bestelako teknikak biltzen ditu; hauetan ezagunena fidelizazio-txartela da, non bezeroek puntuak metatzen dituzten egindako salmenten arabera, puntu kopuru batera helduz gero deskontuak edo opariak eskuratzearren.

## Kanpo estekak

* Datuak: Q2520581
# Fidesz

Fidesz-Hungariako Batasun Zibikoa (hungarieraz: Fidesz-Magyar Polgári Szövetség) ideologia kontserbadore nazionalista eta eskuindar populista duen hungariar alderdi politikoa da. Denborak aurrera egin ahala, hainbat adituk gero eta gehiago deskribatu dute alderdia eskuin muturrekotzat. Hungariako politikan nagusi izan da nazio eta tokiko mailan 2010eko hauteskunde nazionalak, Alderdi Popular Demokrata Kristauarekin batera egindako zerrenda bateratuan, irabazi zituenetik 2014an eta berriro 2018an mantendu zuen gehiengo parlamentarioa ziurtatuz. Fideszek konderrietako legegintzaldietan (19tik 19), hiri-konderrietako 20tan eta Budapesteko udaletxean gehiengoa ere badu. Viktor Orbán alderdiko liderra izan da bere historiako zatirik handienean.

## Erreferentziak

* ↑ Vít Hloušek, Lubomír Kopeček (2010). Origin, Ideology and Transformation of Political Parties: East-Central and Western Europe Compared, Ashgate, p. 115
* ↑ (Ingelesez) Bakke, Elisabeth. (2010). «Central and East European party systems since 1989» Central and Southeast European Politics Since 1989 (Cambridge University Press): 79. ISBN 9781139487504..
* ↑ Otaegi Leonet, Julen. (2022-9-26). «Europako eskuin muturrak beso zabalik hartu du Meloniren garaipena» Berria.
* ↑ Hungary gears up for election: what is at stake?. .
* ↑ (Ingelesez) «Hungary’s Ruling Party Loses Two-Thirds Majority after By-Election» The Wall Street Journal.

## Kanpo estekak

* Datuak: Q387006
* Multimedia: Fidesz / Q387006
# Fideuà

Fideuà, valentzieraz fideuada, "fideokada") Valentziar Erkidegoko usadiozko arrantzale plater bat da, zehazkiago Gandia hirikoa, eta paellaren antzera sukaldatzen da. Bere osagai nagusia fideoak dira, hauei arraina (itsas zapoak, txibiak eta txipiroiak), itsaskia (izkirak eta zigalak). Honetan, arròs a banda valentziar plateraren antzekoa da, baina arroza fideoengatik ordezkatuz. Arrain salda ongi egina badago gomendatua ez egon arren, noizbehinka limoi eta/edo aliolia ere gehitzen zaizkio.

## Kanpo estekak

* Datuak: Q20016
* Multimedia: Fideuà / Q20016
# Fidenza

Fidenza Italiako udalerri bat da. Parmako probintzian kokatuta dago, Emilia-Romagna eskualdean. 26.945 biztanle ditu, 95,12 kilometro koadroko azaleran banatuta.

## Mugakideak

Fidenzak honako udalerri hauekin egiten du muga:
Busseto Medesano Noceto Soragna Alseno Fontanellato Salsomaggiore Terme

## Ikus, gainera

* Via Francigena

## Kanpo estekak

* Datuak: Q100811
* Multimedia: Fidenza / Q100811
# Fideris

Fideris Suitzako udalerria da. Grisonia kantonamenduan dago, Prättigau/Davos Region $^{(en)}$ barrutian. 2014an 606 biztanle zituen 25,36 kilometro koadrotan banatuta.

## Mugakideak

Honako udalerri hauekin egiten du muga:

## Kanpo estekak

* Datuak: Q64643
* Multimedia: Fideris / Q64643
Conters im Prättigau Jenaz Langwies $^{(en)}$ Luzein Küblis Peist $^{(en)}$ Arosa
# Fides

Fides (latinetik zuzenean itzulita "konfiantza", "fedea", "leialtasuna" esan nahi duena), erromatar mitologian, konfiantzaren jainkosa zen. Saturno eta Virtusen alaba da, Kapitolio muinoan zuen bere tenplua zen Erromatar Senatuak atzerriko herrialdeekin sinatzen zituen estatu hitzarmenak kontserbatzen zituen tokia, non Fidesek babesten zituen. Fides Publica Populi Romani bezala ere gurtzen zen (erromatar estatuarenganako leialtasuna). Emakume gazte batek irudikatzen du, olibondo adar batekin koroatua, kopa, dordoka edo intsignia militar bat eskuan duela. Zapi zuri edo stola bat darama; bere apaizak zuriz janzten dira, Numa Ponpilio erregeari ematen zaio jainkosa honen gurtza sartu izanaren ardura, bere baliokide greziarra Pistis zelarik.

## Kanpo estekak

* Datuak: Q605139
* Multimedia: Fides / Q605139
# Fidelity (Missouri)

Fidelity Missourieko herri bat da. Jasper konderrian kokatua dago. 2010ean 257 biztanle zituen, 2,50 kilometro koadrotan banatuta.

## Ikus, gainera

* Jasper konderria

## Kanpo estekak

* Datuak: Q966045
# Fidelity udalerria, Jersey konderria

Fidelity udalerria Ameriketako Estatu Batuetako Illinois estatuko udalerri bat da, Jersey konderrian. Azken zentsuaren arabera 651 biztanle zituen, 36.18 milia karratu (93.7 km$^2$) eremuan.

## Ekonomia

2020ko zentsuaren arabera, Fidelity udalerrian 309 etxebizitza zeuden. Per capita diru-sarrerak 23.324 estatubatuar dolar ziren.

## Kanpo estekak

* Datuak: Q5446795
# Francisco Ventoso

Francisco José "Fran" Ventoso Alberdi (Reinosa, Kantabria, Espainia, 1982ko, maiatzaren 6a-) espainiar txirrindulari ohia da. 2002an, txirrindularitza profesionalean debutatu zuen Saunier Duval-Prodir taldearekin.

## Palmaresa
### Amateurra

2000
* Besayako Itzuliko etapa bat
2001
* Salamancako Itzuliko etapa bat (taldekako erlojupekoa)
2002
* 3. Espainiako errepideko txirrindularitza txapelketan (23 urtez azpikoan)
2003
* Alicanteko Itzuliko etapa bat
* Valladolideko Itzuliko etapa bat
* Salamancako Itzuliko etapa bat
* 10. Munduko errepideko txapelketan (23 urtez azpikoan)

### Profesionala

2004
* Wachovia International Championship
* Qatarreko Tourreko etapa bat
* 2. Lancaster Classic-ean
2006
* Espainiako Vueltako etapa bat
* Euskal Bizikletako etapa bat
2007
* Gaztela eta Leongo Itzuliko hiru etapa
* 2. Trofeo Calvian
* 4. Gante-Wevelgemen
* 4. Andaluziako Itzulian
2008
* Gaztela eta Leongo Itzuliko etapa bat
* Errioxako Itzuliko etapa bat
2009
* Madrilgo Erkidegoko Itzuliko etapa bat
* Paris-Corrèze
* Tour du Gévaudaneko etapa bat
* Cinturó de l'Empordà eta bi etapa
* Bruno Beghelli Sari Nagusia
* Hainango Tourra eta etapa bat
* 3. Agostoni Kopan
2010
* Paris-Brusela
* Andaluziako Itzuliko etapa bat
* Ster Elektrotoerreko etapa bat
* Madrilgo Erkidegoko Itzuliko etapa bat
* 2. Reggio Calabriako Giroan
* 2. Espainiako errepideko txirrindularitza txapelketan
2011
* 6. Down Under Tourrean eta etapa bat
* Andaluziako Itzuliko etapa bat
* Gaztela eta Leongo Itzuliko bi etapa
* Italiako Giroko etapa bat
* Burgosko Itzuliko etapa bat (taldekako erlojupekoa)
* 3. Mallorcako Challengean
2012
* Espainiako errepideko txirrindularitza txapelketa
* Sartheko Zirkuituko etapa bat
* Italiako Giroko etapa bat
* Tour du Poitou-Charenteseko etapa bat
2013
* 8. Plouayko Sari Nagusian
2014
* 2. Trofeo Muro-Port d’Alcudia-n
* 3. Nobili Rubinetterie Sari Nagusian
2017
* Espainiako Vueltako etapa bat (taldekako erlojupekoa)

## Sailkapen orokorra Itzuli Handietan

| Itzuli Handia | 2004 | 2005 | 2006 | 2007 | 2008 | 2009 | 2010 | 2011 | 2012 | 2013 | 2014 | 2015 | 2016 | 2017 | 2018 | 2019 | 2020 |
| Italiako Giroa | — | UT | — | — | — | — | — | UT | 92 | 66 | 125 | — | — | 94 | 89 | 87 | — |
| Frantziako Tourra | — | — | 76 | UT | — | — | — | 139 | — | — | — | — | — | — | — | — | — |
| Espainiako Vuelta | — | 94 | 78 | — | — | — | — | — | — | — | — | 81 | — | 92 | 111 | 97 | UT |
| Munduko Txapelketa | — | — | 109 | — | — | — | UT | — | — | — | — | — | UT | — | — | — | — |
Legenda :
| — | Ez zuen osatu |
| DSK | Deskalifikatua |
| UT | Utzi |
* Datuak: Q381916
* Multimedia: Francisco Ventoso / Q381916
# Francisco Urduña

Francisco Urduña, Francisco Lopez de Barriga Velasco jaioa, (Urduña, c. 1489 - Puebla, 1550) bizkaitar konkistatzailea izan zen. Hernán Cortésekin batera, azteken kontra borrokatu zuen eta Colima eta Mexiko Hiriko alkate bilakatu zen. 1529 eta 1530 artean Guatemalako gobernadore bitartekari bilakatu zen.
# Francisco Varela

Francisco Javier Varela (Santiago, Txile, 1946ko irailaren 7a – Paris, 2001eko maiatzaren 28a) txiletar neurobiologoa eta filosofoa izan zen.

## Bizitza

Francisco Varela biologiaren teoriaren eta zientzia kognitiboen inguruko hainbat lanen egilea da eta bere hasierako azterketa eremuez harago eragin teoriko handia izan du.
Humberto Maturanaren ikasle eta lankide izan zen eta antolakuntza biologikoaren teoria bat eratu zuen. Teoria honetan, bizitza eta autopoiesia lotzen zituen, hau da, prozesu sarea bat beregain berrituz doana etengabe. Valeraren ustez, zelula unitate bizi minimoena da, eta beraz, sistema autopoietiko baten adibide paradigmatikoa.
Bere lanek eragina izan zuten adimen artifizialaren ikerkuntzan, bereziki, bizitza artifizialaren ikerkuntzan.
2001ean hil zen C hepatitisaren ondorioz. Lau seme-alaba zituen, beraien artean Leonor Varela aktorea.

## Lanak

* 1973 - De máquinas y seres vivos: Una teoría sobre la organización biológica (Humberto Maturanarekin batera). Editorial Universitaria, Santiago de Chile.
* 1985 - El árbol del conocimiento: Las bases biológicas del entendimiento humano (Humberto Maturanarekin batera). Editorial Universitaria, Santiago.
* 1988 - Connaître: Les Sciences Cognitives, tendances et perspectives. Editions du Seuil, París.
* 1992 - The embodied mind. Cognitive Science and Human Experience, Evan Thompsonekin eta Eleanor Roschekin batera idatzia.
* 1996 - Ética y Acción. Editorial Dolmen, Santiago.
* 1997 - Un puente para dos miradas. Conversaciones con el Dalai Lama sobre las ciencias de la mente Editada con Jeremy Hayward. Editorial Dolmen, Santiago.
* 1999 - Dormir, Soñar, Morir. Nuevas conversaciones con el Dalai Lama. Editorial Dolmen, Santiago.
* 2000 - El Fenómeno de la Vida. Editorial Dolmen, Santiago.
* Datuak: Q923582
* Multimedia: Francisco Varela / Q923582
# Francisco Ulazia

Francisco Ulazia Beitia (Santa Clara, Kuba, 1863-Gasteiz, 1936) mediku, kazetari, idazle eta politikari bizkaitarra, nazionalismo aurrerakoi, errepublikaren aldeko eta laikoa aldarrikatu zuen.

## Biografia

Medikuntza ikasketak Bartzelonan amaitu zituen eta 1892an Parisera joan zen Dermatologian espezializatzeko. 1895ean Bilbon kontsulta bat ireki zuen; aldi berean Areilza doktoreak sortutako Bilboko Ospitale Santuan ere lanean aritu zen. Hasieran Euskal-Erria elkartearen partaidea, nazionalismo laikoa aldarrikatu zuen. Bilboko zinegotzia izan zen 1904-1905 urteetan. EAJn Ulazia oso kritikoa agertu da alderdian elizak duen boterearen aurrean, bereziki 1904tik 1913ra arte Gazteizko apezpikua zen José Cadena Eletak egiten zituen kritiken aurrean. 1908an Ulaziak EAJ utzi zuen.
Indalecio Prietoren eskutik Bilboko El Liberal egunkarian idazten hasi zen. 1911an, Pedro Sarasketa eta Segundo Ispizuarekin batera Euzkotar Erkal Abertzale Alderdia sortu zuen. Azkatasuna aldizkaria argitaratu zuten, eta Bilboko Círculo Republicano Nacionalista Vasco zuten egoitza. Alderdiak ez zuen luzaro iraun. 1912an, bestetik, Guiard eta Landetarekin Melquíades Álvarez zuzentzen zuen Alderdi Erreformistara hurbiltzen saiatu ziren. Ideiak eskuineko abertzaleen kritikak areagotu zituzten, tartean Luis Arana Goirirenak.
1930ean Frente aldizkariarekin berriro ere nazionalismoaren aukera aurrerakoi bultzatzen saiatu zen. Nolabait, Bizkaian monarkiaren aurka zeuden guztien ahotsa izan nahi zuen.

## Obra

Prentsan argitaratutako kolaborazioekin eta poemekin batera, liburu batzuk plazaratu zituen:

### Eleberriak

* Don Fausto (Bilbo, 1905), Arturo Kanpion hitzaurrearekin.
* Nere Biotza (Bilbo, 1907)
* Martinchu ta Matilde (Bilbo, 1908)
* Las gatitas rubias (Bilbo, 1908)
* El Caudillo (1910), euskal jatorria zuen Jaime Aguirre kriolloaren biografia

### Bidaia artikuluak

* Hacia Oriente (1920)

## Erreferentziak

* ↑ "Pancho deitzen zioten sorterria zuen Kuban, Prantzesko sinatzen zuen berak Euskal Herrian". Sarrionandia, Joseba. (2015). Lapur banden etika ala politika. Pamiela ISBN 978-84-7681-922-7. PMC 943677721. (Noiz kontsultatua: 2022-06-13).
* ↑ https://books.google.es/books?id=O2LyQFhh1DAC&pg=PA37&lpg=PA37&dq=francisco+ulazia&source=bl&ots=3zVZUcchhU&sig=ACfU3U1-8KXA23W9dq90XZrCwUWekpqKjA&hl=eu&sa=X&ved=2ahUKEwjxsPXX4OjyAhXiA2MBHVHaBMEQ6AF6BAgOEAM#v=onepage&q=francisco%20ulazia&f=false
* ↑ Juan Gondra: Los médicos de Bilbao. Del siglo XV al XIX, Medikuntza eta Zientzia Historiaren Museoa, Bilbo, 20005, 277 or. ISBN: 84-930782-4-7. .
* ↑ Idoia Estornés Zubizarreta: «Francisco Ulacia Beitia», Auñamendi Eusko Entziklopedia.
* ↑ https://katarain.com/2012/02/11/franciscodeulaciaelcaudillo/
* ↑ https://www.euskalmemoriadigitala.eus/handle/10357/6978

## Ikus, gainera

* Euzkotar Erkal Abertzale Alderdia

## Kanpo-estekak

* (Gaztelaniaz):Francisco Ulazia Auñamendi Entziklopedian.
* Datuak: Q108429052
# Francisco Urkola

Francisco Urkola Lazkanotegi (gaztelaniaz: Francisco Urcola Lazcanotegui) (Donostia, 1873-1943) arkitekto ezaguna zen. Donostia hiriko eraikin enblematiko asko bere lanak dira.

## Biografia

Aita Manuel Urkola eraikitzailea zen. Arkitektura Bartzelonan ikasi zuen eta 1899an titulua lortu zuen. Musikazale amorratua, San Fernandoko Arte Ederren Errege Akademiaren akademikoa izan zen. Gobernadore Zibilak Gipuzkoako Diputatua izendatua izan zuen 1930ean. Probintziako Monumentuen Batzordeko partaidea izan zen.

## Obrak

* Victoria Eugenia Antzokia
* Maria Cristina hotela, Charles Mewesekin batera
* Ritz hotela Madrilen, Charles Mewesekin batera
* San Telmo museoa handitzeko lanak
* Sevillako Alfonso XIII hotela
* Sevillako Zezen-plaza Monumentala
* Iruñeko zezen plaza
* Txofreko zezen plaza
* Hiru Probintzietako Industria-pabiloia, Sevillako 1929ko Erakusketa Unibertsalean. Erakusketaren Sari Nagusia lortu zuen.
* Getariako San Salbador elizaren zaharberritzea
* Iruñeko La Agrícola eraikina
* Etxebizitzak: Donostiako Larramendi kaleko 2, Peña Goñi kaleko 1, Ramon Maria Lili pasealekuko 1.

## Liburuak

* Monumentos de San Sebastián. Iglesia de San Telmo (1926)

## Iruditegia

* Iruñeko La Agrícola eraikina (1910).
* Victoria Eugenia antzokia (1912).
* Madrilgo Ritz hotela (1910).
* Iruñeko zezen plaza (1920).
* Sevillako zezen plaza monumentalaren azken aztarnak.
* Donostiako Txofreko zezen plaza (1903).

## Bibliografia

* M.ª del C. Rodríguez Sorondo, Arquitectura pública en la ciudad de San Sebastián (1813-1922), Donostia, Kutxa Fundazioa, 1985.

## Erreferentziak

* ↑ https://www.diariovasco.com/prensa/20070306/san_sebastian/arquitecto-amigo-usandizaga-1912_20070306.html
* ↑ http://exposicioniberoamericanadesevilla1929.blogspot.com/2010/04/21-pabellon-industrial-vasco.html

## Kanpo estekak

* (Gaztelaniaz):Espainiako Errege Akademiaren hiztegiko biografia.
* (Gaztelaniaz):Auñamendi Entziklopedia.
* Datuak: Q20640432
* Multimedia: Francisco Urcola Lazcanotegui / Q20640432
# Francisco Villota

Francisco Villota Baquiola (Madril, 1873ko azaroaren 18a - 1950eko urtarrilaren 7a) 1900eko Udako Olinpiadetan parte hartu eta Jose Amezolarekin batera urrezko domina irabazi zuen pilotaria izan zen. Espainiar lehenengo kirolaria izan zen domina bat irabazten. Partida bakarra jokatu zuten Etchegaray eta Maurice Durquettyren aurka.
Bere nortasuna ezezaguna izan da orain dela gutxi arte. 2008. urtean Fernando Arrechea Rivas ikertzaileak argitaratu du Villotaren izena Francisco zela eta mende hasierako Madrilgo pilota-zale ezaguna izan zela.

## Erreferentziak

* ↑ www.sports-reference.com
* ↑ olimpismo2007.blogspot.com eta www.soitu.es

## Kanpo estekak

* Datuak: Q2309258
# Francisco Urcuyo Maliaños

Francisco Urcuyo Maliaños (Rivas, 1915eko uztailaren 30a - Managua, 2001eko irailaren 14a) Nikaraguako politikari bat izan zen, Nikaraguako Errepublikako presidente izan zena zenbait orduz, erregimen somozistaren porrotaren ondoren.

## Kanpo estekak

* Datuak: Q772871
# Francisco Villar Liébana

Francisco Villar Liébana (Torredonjimeno, 1942ko maiatzaren 23a) espainiar filologoa da. Francisco Rodríguez Adradosen ikaslea, 1979tik aurrera Indoeuropar hizkuntzalaritzaren katedraduna da Salamancako Unibertsitatean. Baskonizazio berantiar teoriaren bultzatzaileetako bat da.

## Lan hautatuak

* Lenguas y pueblos indoeuropeos, Madril, 1971.
* Origen de la flexión nominal indoeuropea, Madril, 1974. ISBN 978-84-0003-988-2.
* Dativo y locativo en el singular de la flexión nominal indoeuropea, Salamanca ISBN 978-84-7481-146-9.
* Ergatividad, acusatividad y género en la familia lingüística indoeuropea, Salamanca, 1983. ISBN 978-84-7481-249-7.
* Los indoeuropeos y los orígenes de Europa. Lenguaje e historia, Madril, 1991. ISBN 978-88-15-12706-8.
* Estudios de celtibérico y de toponimia prerromana, Salamanca, 1995. ISBN 978-84-7481-809-3.
* Indoeuropeos y no indoeuropeos en la Hispania prerromana. Las poblaciones y las lenguas prerromanas de Andalucía, Cataluña y Aragón según la información que nos proporciona la toponimia, Salamanca, 2000. ISBN 978-84-7800-968-8.
* El IV bronce de Botorrita (Contrebia Belaisca): arqueología y lingüística, Salamanca, 2001. ISBN 9788478008759.
* Vascos, celtas e indoeuropeos. Genes y lengua (con Blanca M. Prosper), Salamanca, 2005. ISBN 978-84-7800-530-7.
* Indoeuropeos, iberos, vascos y sus parientes, Estratigrafía y cronología de las poblaciones prehistóricas, Salamanca 2014.
* Datuak: Q1096074
# Gharyan

Ghadamis Libiako muhafazatetako bat da. 4.660 metro koadratu ditu eta 161.408 biztanle zituen 2003an.

## Kanpo estekak

* Datuak: Q996865
# Ghat

Ghat Libiako muhafazatetako bat da. 72700 metro koadratu ditu eta 18.000 biztanle zituen 2005an.

## Kanpo estekak

* Datuak: Q48236